**OBRAZLOŽENJE**

 **uz Proračun Općine Pokupsko za 2024.godinu i projekcije za 2025. i 2026.godinu**

**UVOD**

 Sukladno Zakonu o proračunu („Narodne novine“, broj 144/21) Ministarstvo financija izdalo je Upute za izradu proračuna jedinica lokalne samouprave .

 Temeljem navedenih Uputa izrađen je Prijedlog proračuna za 2024. godinu i projekcija za 2025. i 2026. godinu , te se isti upućuje predstavničkom tijelu na usvajanje.

Proračun za 2024. godinu s projekcijama za 2025. i 2026. godinu konsolidirani je proračun, što znači da uključuje sve prihode i primitke, rashode i izdatke Općine Pokupsko i proračunskog korisnika Općinske knjižnice Pokupsko.

**1.OBRAZLOŽENJE OPĆEG DIJELA PRORAČUNA**

***1.1. Račun prihoda i rashoda***

Ukupni prihodi i rashodi su iskazani po prirodnoj vrsti iz koje se ostvaruju, odnosno po ekonomskoj klasifikaciji te po izvorima financiranja koji predstavljaju skupine prihoda iz kojih se podmiruju rashodi određene vrste i utvrđene namjene. Prihodi i rashodi iskazani su na razini skupine računskog plana (2 razina).

U proračunu Općine Pokupsko za 2024. godinu planirano je pokriće manjka iz prethodnih godina (-132.000,00 EUR). Pokriće dijela manjka planirano je i u 2025. godini (-115.000,00 EUR) i u 2026.godini (-112.500,00 EUR).

* + 1. ***Ukupni prihodi***

Ukupni prihodi Općine Pokupsko planirani su u iznosu od 5.800.941,82 EUR.

61 Prihodi od poreza planirani su u iznosu od 1.553.516,64 EUR i oni su planirani unutar izvora 1.1. Opći prihodi i primici. Prihodi od poreza odnose se na prihode od poreza na dohodak, poreza na imovinu (porez na kuće za odmor, porez na promet nekretnina) i porez na robu i usluge.

63 Pomoći iz inozemstva i od subjekata unutar općeg proračuna planirani su u iznosu od 3.310.133,64 EUR, od toga su planirana sredstva fiskalnog izravnanja 280.000,00 EUR izvora 1.1. Opći prihodi i primici. Izvor 2.3.Pomoći proračunskom korisniku planirane su u iznosu od 3.900,00 EUR, a odnose se na pomoći za nabavu knjižne građe. Izvor 5.1. Pomoći temeljem prijenosa sredstava EU iznose 1.713.325,00 EUR, a odnose se na pomoći iz Europskog socijalnog fonda za projekt Zaželi u iznosu od 223.125,00 EUR, 600.000,00 EUR za rekonstrukciju DVD Pokupsko koji se financira preko mjere 7.4. iz Europskog poljoprivrednog fonda za ruralni razvoj i 850.000,00 EUR za projekt Šumske ceste Markuzi-Šaše, Turkovići – Magdić, Šestak brdo –Žugaji koji su prijavljeni na Podmjeru 4.3. "Potpora za ulaganja u infrastrukturu vezano uz razvoj, modernizaciju i prilagodbu poljoprivrede i šumarstva“, Operacija 4.3.3.Ulaganje u šumsku infrastrukturu.

Unutar izvora 5.2. Pomoći planirani su prihodi u iznosu od 1.382.808,64 EUR, a odnose se na pomoći za projekt Zaželi 39.375,00 EUR koji se financira u iznosu od 15% iz proračuna RH, za Sanaciju javnih zgrada oštećenih u potresu planiran je iznos od 535.500,00 EUR iz proračuna Zagrebačke županije, za nabavu vatrogasne cisterne planira se pomoć iz županijskog proračuna u iznosu od 60.000,00 eura, Pomoć u kući 9.000,00 EUR iz proračuna Zagrebačke županije, za program Predškolskog odgoja planiran je iznos pomoći 38.000,00 EUR iz proračuna RH i 32.000,00 eura iz proraćuna Zagrebačke županije, iz pomoći od subjekata unutar općeg proračuna planirano je još 671.933,64 EUR za energetsku obnovu Lovačke kuće Pokupsko, Rekonstrukciju DVD-a Pokupsko, Vodoopskrbne objekte, Ulaganje u obnovljive izvore energije, opremanje dječjih igrališta, groblje Pokupsko, groblje Hotnja, Šumske ceste.

64 Prihodi od imovine planirani su u iznosu od 41.000,00 (prihodi od nefinancijske imovine – zakup i iznajmljivanje, naknada za korištenje nefinancijske imovine), a odnose se na izvor 3.1. Vlastiti prihodi 39.000,00 EUR i 4.3. Naknada za zadržavanje nezakonito izgrađene nekretnine u prostoru 2.000,00 EUR.

65 Prihodi od upravnih i administrativnih pristojbi, pristojbi po posebnim propisima planirani su u iznosu od 87.800,00 EUR, od toga iz izvora 1.1. Opći prihodi i primici 17.000,00 EUR Upravne i administrativne pristojbe, izvor 2.1. Vlastiti prihod proračunskog korisnika 100,00 EUR (članarine), izvor 4.2. Komunalni doprinos 5.000,00 EUR, izvor 4.4. Šumski doprinos 10.400,00 EUR, izvor 4.5. Vodni doprinos 400,00 EUR, izvor 4.7. Komunalna naknada 55.000,00 EUR.

66 Prihodi od prodaje proizvoda i robe te pruženih usluga i prihodi od donacija planirani su u iznosu od 2.000,00 EUR za uslugu ubiranja naknade za uređenje voda.

71 Prihodi od prodaje neproizvedene dugotrajne imovine 5.000,00 eura.

* + 1. ***Ukupni rashodi***

Ukupni rashodi Općine Pokupsko planirani su u iznosu od 5.566.941,82 eura.

31 Rashodi za zaposlene planiraju se u iznosu od 381.450,00 EUR što je 6,85% ukupno planiranih rashoda. Od toga 146.550,00 EUR planira se iz izvora 1.1. Opći prihodi i primici, 178.500,00 eura (85%) iz izvora 5.1. Pomoći temeljem prijenosa sredstava EU za projekt Zaželi gdje se planira zaposliti 15 žena, voditelj projekta i asistent i 15% iz izvora 5.2. Pomoći u iznosu od 31.500,00 eura.

32 Materijalni rashodi planirani su u iznosu od 664.820,00 eura.

Na naknade troškova zaposlenima odnosi se 23.220,00 eura, rashodi za materijal i energiju iznose 189.000,00 eura, rashodi za usluge 410.500,00 eura i ostali nespomenuti rashodi poslovanja 42.100,00 eura.

34 Financijski rashodi planirani su u iznosu od 45.550,00 eura, a odnose se na rashode za usluge banaka i platnog prometa, ostale nespomenute financijske rashode.

35 Subvencije su planirane u iznosu od 96.700,00 eura, a odnose se na subvenciju dječjeg vrtića i subvenciju poljoprivrednicima (umjetno osjemenjivanje).

37 Naknade građanima i kućanstvima planirane su u iznosu 90.750,00 eura, a odnose se na sufinanciranje prijevoza, potpore za novorođenčad, stipendije, jednokratne novčane pomoći, pomoć u kući, naknade za tr.stanovanja.

38 Ostali rashodi planirani su u iznosu 355.544,23 eura, a odnose se na donacije DVD-u, Crvenom križu, HGSS, udrugama s područja općine, sufinanciranje rada liječnika opće prakse, financiranje priključaka na vodovodnu infrastrukturu ikapitalne pomoći trgovačkim društvima.

41 Rashodi za nabavu neproizvedene dugotrajne imovine planirani su u iznosu od 13.000,00 EUR, a odnose se na otkup zemljišta.

42 Rashodi za nabavu proizvedene dugotrajne imovine iznose 2.655.427,59 eura, a odnosi se na rashode za građevinske objekte, postrojenja i opremu, knjige i nematerijalnu proizvedenu imovinu.

45 Rashodi za dodatna ulaganja na nefinancijskoj imovini iznose 717.000,00 eura i odnose se na dodatna ulaganja na građevisnske objekte.

***1.2. Račun financiranja***
Unutar računa financiranja iskazani su ukupni primici od financijske imovine i zaduživanja i izdaci za financijsku imovinu i otplate zaduživanja prema izvorima financiranja i ekonomskoj klasifikaciji.

84 Primici od zaduživanja planirani su u iznosu od 797.491,54 EUR, a odnose se na kredit HBOR-a za Kapitalni projekt Rekonstrukcije DVD-a Pokupsko.

54 Izdaci za otplatu glavnice primljenih kredita i zajmova planirani su u iznosu od 620.0000,00 EUR, a odnose se na obročnu otplatu povrata poreza i prireza na dohodak za 2022 – 20.000,00 EUR, te otplatu dijela kredita primljenog od HBOR-a za Rekonstrukciju DVD-a Pokupsko.

1. **OBRAZLOŽENJE POSEBNOG DIJELA PRORAČUNA**

**RAZDJEL 001 JEDINSTVENI UPRAVNI ODJEL**

Obrazloženje programa:

**PROGRAM 0111 JAVNA UPRAVA I ADMINISTRACIJA**

0111 Javna uprava i administracija:

U okviru ovog programa planirana su proračunska sredstva koja su potrebna za neometano djelovanje Općine Pokupsko kao nositelja lokalne samouprave sukladno Zakonu o lokalnoj i područnoj (regionalnoj) samoupravi, a odnose se na rashode za zaposlene, rashode za materijal i energiju, rashodi za usluge (telekomunikacijske, poštanske, intelektualne, računalne), ostale nespomenute rashode poslovanja (tr.protokola,članarine, pristojbe i naknade, reprezentacija), financijski rashodi (tr.banke i usluga platnog prometa), rashodi za nabavu dugotrajne imovine (oprema za potrebe JUO), izdaci za otplatu glavnice primljenih kredita,a odnose se na obročnu otplatu povrata poreza i prireza za 2022.godinu.

0112 OPĆINSKA TIJELA:

Aktivnost A000112 OPĆINSKO VIJEĆE:

U okviru ove aktivnosti planirani su troškovi naknada za rad vijećnika.

Aktivnost A100113 REDOVNO FUNKCIONIRANJE MJESNIH ODBORA:

U okviru ove aktivnosti planirani su troškovi za potrebe redovnog funkcioniranje mjesnih odbora.

Aktivnosti A100116 SAVJET MLADIH:

U okviru ove aktivnosti planirani su troškovi djelovanja savjeta mladih Općine Pokupsko.

Program 0114 PROGRAM ZAŽELI:

U okviru ovog programa planirano je 262.500,00 eura za zapošljavanje 15 žena kao pomoć za 90 krajnjih korisnika, te voditelja i asistenta na projektu. U okviru programa su planirani i troškovi paketa za krajnje korisnike, te radna odjeća za žene i promidžbeni materijal.

Projekt je financiran 85% iz Europskog socijalnog fonda i 15% iz proračuna RH.

1116 SANACIJA POSLJEDICA POTRESA (28.i29.12.2020)

T160001 Pomoć građanima i kućanstvima nakon potresa:

U okviru ovog programa planirano je 4.000,00 eura za nužne zahvate (popravak el. instalacija, vodovodnih) na mobilnim jedinicama za stanovanje i 36.000,00 eura za vodovodne priključke stanovnicima čiji su izvori vode stradali u potresu, a udovoljavaju uvjetima priključenja.

T160004 SANACIJA JAVNIH ZGRADA OŠTEĆENIH U POTRESU

U okviru ovog projekta planirani su rashodi za obnovu (projekti sanacije, radovi obnove) DK Krpečanci, DK Strezojevo, DK Šestak Brdo i DK dom Lukinić Brdo (u 2024. planira se rješavanje imovinsko pravnih poslova i projekt sanacije).

**OPĆI CILJ:** Provođenje redovnih aktivnosti i poslova utvrđenih Pravilnikom o unutarnjem ustrojstvu putem opisa i popisa poslova za zaposlenike. Efikasno obavljanje poslova i zadaća od lokalnog značaja, te razvoj demokratskog sustava.

**POSEBNI CILJ**: Povećanje efikasnosti izvršavanja Proračuna i namjenskog korištenja proračunskih sredstava. Utvrđivanje i provođenje rada, ciljeva i razvoja Općine Pokupsko.

**POKAZATELJ USPJEŠNOSTI:** Zadovoljstvo mještana radom Jedinstvenog upravnog odjela, te povećanje stupnja uspješnosti provedbe operativnih ciljeva i zadataka. Uspješnost realizacije sanacije štete od potresa na nerazvrstanim cestama, zadovoljstvo mještana.

**Program 1211 JAVNU RED I SIGURNOST:**

Planirana su sredstva za DVD, Crveni križ, HGSS u ukupnom iznosu od 32.056,23 EUR. Za nabavku vatrogasne cisterne planirana su sredstva u iznosu od 100.000,00 eura. Također planirani su rashodi za premije osiguranja vozila, zbrinjavanje životinja, deratizaciju, stručne poslove zaštite na radu, godišnji servis vatrogasnih aparata, prijevoz pokojnika na obdukciju u ukupnom iznosu od 20.900,00 EUR.

**OPĆI CILJ:** Organizacija financiranja planiranih djelatnosti i opremanje u svrhu efikasnije zaštite ljudi i imovine.

**POSEBNI CILJ:** Osigurati uvjete za učinkovitu i uspješnu zaštitu i spašavanje ljudi i imovine.

**POKAZATELJ USPJEŠNOSTI**: Unapređenje opremljenosti snaga za zaštitu i spašavanje, brzina i uspješnost hitnih intervencija.

**Program 0131 PROGRAM DRUŠTEVNIH DJELATNOSTI:**

A001311 PROGRAM POTREBA U KULTURI:

Planirani rashodi iznose 7.500,00 EUR, a odnose se na financiranje projekata i programa udruga iz područja kulture.

A001312 VJERSKE USTANOVE:

U okviru ove aktivnosti planirani su rashodi u iznosu od 2.500,00 EUR, za potrebe Župe.

A001313 SPORTSKE AKTIVNOSTI:

Planirani rashodi iznose 19.000,00 EUR, a odnose se na financiranje projekata i programa u području sporta.

A001314 PROGRAM SOCIJALNE SKRBI:

U okviru ovog programa planirane su pomoći za opremu za novorođenčad, naknada za troškove stanovanja, jednokratne pomoći, naknada za grobno mjesto i program Pomoć u kući, božićnice za umirovljenike, sufinanciranje rada liječnika opće prakse, sufinanciranje troškova prijevoza djeteta s posebnim potrebama.

A001317 POLITIČKE STRANKE I UDRUGE DRUŠTVENIH SKUPINA:

Za programe i projekte udruga društvenih skupina planirana su sredstva u iznosu od 3.288,00 EUR.

A101318 ŠKOLSTVO:

U okviru ove aktivnosti planirani su rashodi za subvenciju prijevoza učenika i studenata, stipendije, darovi za sv.Nikolu i radni materijali za osnovnu školu. Ukupan iznos rashoda iznosi 49.200,00 EUR.

A101319 PREDŠKOLSKI ODGOJ:

Ukupan iznos planiranih sredstava je 90.000,00 EUR, a odnosi se na rashode subvencije polaznicima dječjeg vrtića.

**OPĆI CILJ:** Djelovanje i rad udruga društvenih i kulturnih skupina, te očuvanje kulturnog identiteta. Financiranje rada i djelovanja ostalih udruga i zajednica. Promicanje sporta u svrhu očuvanja zdravlja. Pomoći za potrebe korisnicima koji nemaju dovoljno sredstava za podmirenje osnovnih životnih potreba . Osiguranje višeg stupnja i standarda obrazovanja putem subvencija i pomoći obiteljima u podmirenju troškova.

**POSEBNI CILJ:** Razvoj i poticanje kvalitetnih i uspješnih programa u kulturi, unapređenje kulturnog i društvenog života, te prezentacija lokalne tradicijske baštine. Poticanje djelovanja korisnih sadržaja, vjerskih zajednica, udruga branitelja, umirovljenika itd. Poticanje mladih sportaša, okupljanja građana i promicanje sporta. Osigurati osnovne životne potrebe obiteljima slabijeg socijalnog stanja. Podizanje kvalitete odgoja i obrazovanja, te očuvanje tjelesnog i mentalnog zdravlja djece. Uključivanje što većeg broja djece u programe kojima se osigurava odgoj, naobrazba, njega i zdravstvena zaštita djece predškolske dobi.

**POKAZATELJ USPJEŠNOSTI:** Povećanje broja mladih osoba koji su uključeni u programe za promicanje kulture i očuvanje kulturne baštine, obogaćivanje turističke ponude razvojem novih sadržaja i privlačenjem posjetitelja. Unapređenje rada udruga, vjerskih zajednica i razvoja turizma. Povećanje broja članova uključenih u sportske organizacije, te povećanje broja osoba koje se bave sportom. Zadovoljstvo provedenim aktivnostima. Povećanje broja djece uključenih u redovne programe odgoja i predškolskog obrazovanja, te kvaliteta obavljanja redovne djelatnosti predškolske ustanove.

**PROGRAM 0141 ODRŽAVANJE KOMUNALNE INFRASTRUKTURE:**

A0014111 REDOVNO ODRŽAVANJE NERAZVRSTANIH CESTA:

U okviru ove aktivnosti planirano je 81.000,00 EUR, planirani rashodi se odnose na materijal za održavanje, uslugu održavanja, zimsku službu, te prometnu signalizaciju (horizontalnu i vertikalnu).

A001415 POLJSKI I ŠUMSKI PUTEVI:

Planirani rashodi su 12.000,00 EUR, a odnose se na održavanje poljskih i šumskih puteva.

A001416 JAVNA RASVJETA:

U okviru ove aktivnosti planirani su troškovi u iznosu od 75.000,00 eura.Na električnu energiju za javnu rasvjetu se odnosi 30.000,00 eura, 10.000,00 eura je planirano za materijal za redovno održavanje i 10.000,00 eura za usluge redovnog održavanja, te 25.000,00 eura za troškove pojačanog održavanja (premještanje svjetiljki sa starih stupova na betonske).

A001417 JAVNE POVRŠINE:

U okviru ove aktivnosti planirani su rashodi u iznosu od 45.100,00 EUR za usluge održavanja javnih površina.

A101418 TOPLANA:

U okviru ove aktivnosti planirani su rashodi materijala i usluga tekućeg i investicijskog održavanja toplane i toplovoda.

A101419 MRTVAČNICE:

Planirani su rashodi u iznosu od 2.000,00 EUR za usluge i materijal tekućeg održavanja, te energiju.

K001412 Pojačano održavanje općinskih cesta

planirana sredstva iznose 31.500,00 eura, a odnose se na radove pojačanog održavanja, odnosno asfaltiranja parkinga kod Lovačke kuće Pokupsko.

**OPĆI CILJ:** Obavljanje komunalne djelatnosti.

**POSEBNI CILJ:** Kontinuirano i kvalitetno obavljanje komunalne djelatnosti.

**POKAZATELJ USPJEŠNOSTI:** Zadovoljstvo mještana uslugom, stupanj čistoće javnih površina, funkcionalnost javne rasvjete, efikasnost zimske službe i dr.

**PROGRAM 0151 JAVNI OBJEKTI:**

A001511 DOM KULTURE HOTNJA:

Planirani su rashodi za nabavu opreme u iznosu od 2.000,00 eura.

A001512 DJEČJI VRTIĆ:

Planirani su rashodi za dodatno ulaganje u objekt te nabavu opreme.

A001517 DOM KULTURE OPATIJA:

Planirani su rashodi u iznosu od 15.000,00 eura za nabavu opreme (stolovi,stolice).

A015111 ZGRADA OPĆINE:

U okviru ove aktivnosti planirani su rashodi za nabavu nefinancijske imovine u iznosu od 2.700,00 EUR.

A101534 MOBILNO RECIKLAŽNO DVORIŠTE:

Planirani su rashodi za upravljanje mobilnim reciklažnim dvorištem u iznosu od 14.000,00 EUR.

A101535 ODRŽAVANJE POSLOVNIH PROSTORA I DOMOVA KULTURE:

U okviru ove aktivnosti planirani su troškovi održavanja – 38.000,00 eura i materijala i energije poslovnih prostora – 60.000,00 eura.

K001514 LOVAČKA KUĆA POKUPSKO

U okviru ovog projekta planirani su rashodi u iznosu od 66.000,00 EUR za zamjenu krovišta i energetsku obnovu fasade.

K001515 REKONSTRUKCIJA DVD-a POKUPSKO:

U okviru ovog projekta planirani su rashodi u ukupnom iznosu od 1.885.997,59 EUR raspoređeni prema izvorima financiranja; 797.491,54 eura pretfinancira se sredstvima od zaduživanja, 600.000,00 EUR planiranog povrata kredita financira se iz proračuna EU, 205.433,64 EUR iz proračuna Republike Hrvatske i Zagrebačke

županije, vlastiti udio iznosi 283.072,41 EUR (tu su uračunati troškovi zapošljavanja prema projektu, usluge i materijal i energija za održavanje, te trošak kamata).

K001520 TRADICIJSKA OKUĆNICA

Planirani rashodi iznose 10.000,00 EUR, a odnose se na trošak priključka na vodoopskrbni sustav i izgradnju septičke jame.

K001521 DOM KULTURE POKUPSKI GLADOVEC

Planirani rashodi iznose 29.000,00 EUR, a odnose se na radove završnog uređenja, priključka struje, projektne dokumentacije.

K001528 DOM KULTURE ROŽENICA I:

U okviru ovog projekta planirani su rashodi u iznosu od 40.000,00 EUR za projektiranje, izgradnju temelja i kupnju crijepa.

**OPĆI CILJ:** Unapređenje kulturnog i društvenog života.

**POSEBNI CILJ:** Podizanje kvalitete života i stanovanja.

**POKAZATELJ USPJEŠNOSTI:** Zadovoljstvo provedenim aktivnostima

**PROGRAM 0161 PROGRAM POTICANJA PODUZETNIŠTVA**

A00162 POTICAJI RAZVOJU POLJOPRIVREDE:

U okviru ove aktivnosti planiraju se subvencije umjetnog osjemenjivanja u iznosu 6.700,00 EUR, te trošak stručnog osoblja za provođenje programa zaštite od divljači u iznosu od 1.400,00 EUR.

A001611 POTICAJI PODUZETNIŠTVA:

U okviru ove aktivnosti planirane su potpore za poticanje poduzetništva u iznosu od 2.500,00 eura.

A001613 UDRUGE U GOSPODARSTVU:

Planirani rashodi za programe i projekte gospodarskih udruga koje djeluju na području Općine Pokupsko iznose 2.000,00 EUR.

A001618 PRAĆENJE STANJA U PROSTORU, PROSTORNO I STRATEŠKO PLANIRANJE:

U okviru ove aktivnosti planirani su rashodi za trošak izrade prostornog plana.

A001619 SABIRNO LOGISTIČKI CENTAR:

U okviru ovog projekta planirano je 5.000,00 eura za nabavu stočne vage, 22.000,00 eura za kupnju kosilice, te 1.000,00 eura za usluge redovitog servisa kolne vage.

K001621 PROJEKTI RAZVOJA TURIZMA:

U okviru ove aktivnosti planirani su rashodi za projektiranje Eko-etno paraka Jezera.

**PROGRAM 1164 VODOOPSKRBNI OBJEKTI – CJEVOVODI:**

U okviru ovog programa planirani su rashodi za projektiranje vodovoda u Lijevom Degoju i Strezojevu, radovi i stručni nadzor za vodovod u Zgurić Brdu.

**OPĆI CILJ:** Osiguranje uvjeta za zadovoljenje osnovnih životnih potreba.

**POSEBNI CILJ:** Razvitak sela i poljoprivrede.

**POKAZATELJ USPJEŠNOSTI:**Zadovoljstvo stanovnika provedenim projektom.

**PROGRAM 1166 ULAGANJE U OBNOVLJIVE IZVORE ENERGIJE:**

U okviru ovog programa planirani su rashodi za izradu Studije predizvodljivosti male hidroelektrane na području općine Pokupsko za stvaranje preduvjeta za ulaganje potencijalnih investitora u izgradnju HE.

 OPĆI CILJ: Iskorištavanje obnovljivih izvora energije.

 POSEBNI CILJ: Gospodarski razvoj Općine Pokupsko

 POKAZATELJ USPJEŠNOSTI: Sigurnija i pouzdanija opskrba električnom energijom.

**IZGRADNJA KOMUNALNE INFRASTRUKTURE:**

PROGRAM 1701 NERAZVRSTANE CESTE:

U okviru ovog programa planirani su rashod za izradu geodetskog projekta za upis nerazvrstane ceste Lukinić Brdo - Opatija u iznosu od 13.000,00 eura i izradu projektne dokumentacije u iznosu od 27.000,00 eura.

PROGRAM 1704 JAVNE ZELENE POVRŠINE:

K440002 DJEČJA IGRALIŠTA S OPREMOM

U okviru ovog projekta planirani su rashodi za nabavu opreme za dječja igrališta po mjesnim odborima.

K440003 JAVNI SPORTSKI I REKREACIJSKI PROSTORI:

U okviru ovog projekta planirani su rashodi za radove na nogometnom igralištu u Strezojevu i opremu na nogometnom igralištu u Lukinić Brdu.

PROGRAM 1705 GRAĐEVINE I UREĐAJI JAVNE NAMJENE

K550001 NADSTREŠNICE NA STAJALIŠTIMA AUTOBUSA:

U okviru ovog projekta planira se nabava nadstrešnice za autobusno stajalište u Roženici II i u Hotnji – Gajdeki.

PROGRAM 1706 JAVNA RASVJETA

K660001 JAVNA RASVJETA:

U okviru ovog projekta planira se najam LED rasvjetnih tijela kako bi se zamijenila energetski neučinkovita rasvjetna tijela i smanjio trošak električne energije.

PROGRAM 1707 GROBLJA (POGREBNI CENTRI)

K770001 GROBLJE POKUPSKO:

U okviru ovog projekta planirani su rashodi za 2.fazu radova (izgradnja staza) na groblju u Pokupskom.

K770002 GROBLJE LUKINIĆ BRDO:

U okviru ovog projekta planirani su rashodi za rješavanje imovinsko-pravnih odnosa, izradu elaborata, te rashodi za doprinose i pristojbe.

K770003 GROBLJE LIJEVI ŠTEFANKI:

U okviru ovog projekta planirani su rashodi za otkup zemljišta.

K770004 GROBLJE HOTNJA:

U okviru ovog projekta planirani su rashodi za izgradnju ograde na groblju i stručni nadzor nad radovima.

PROGRAM 1708 PROGRAM GRADNJE GRAĐEVINA ZA GOSPODARENJE OTPADOM

K880001 ČIŠĆENJE DIVLJIH DEPONIJA:

U okviru ovog programa planirani su rashodi za čišćenje divljih deponija.

PROGRAM 1709 ŠUMSKE CESTE

K990002 ŠUMSKE CESTE MARKUZI-ŠAŠE, TURKOVIĆI –MAGDIĆ, ŠESTAK BRDO-ŽUGAJI:

u okviru ovog projekta planirani su rashodi za rekonstrukciju traktorskog puta u ukupnom iznosu od 1.000.000,00 EUR, od toga potpora iz proračuna EU iznosi 850.000,00 EUR, a iz proračuna RH 150.000,00 EUR.

**OPĆI CILJ**: Izgradnja komunalne infrastrukture.

**POSEBNI CILJ**: Kontinuirana i kvalitetna izgradnja komunalne infrastrukture.

**POKAZATELJ USPJEŠNOSTI**: Zadovoljstvo mještana, podizanje kvalitete života i stanovanja.

**PRORAČUNSKI KORISNIK:**

**48195 OPĆINSKA KNJIŽNICA POKUPSKO:**

Rashodi poslovanja za obavljanje redovne knjižničarske djelatnosti u 2024. godini planiraju se približno u visini ostvarenih rashoda za istu namjenu u 2025. i 2026. godini.

* Rashodi za zaposlene planirani su u povećanom iznosu u skladu s preporučenim i očekivanim postotkom povećanja prema povećanju plaće po godinama staža.

Troškovi rashoda za zaposlene planiraju se kao i do sada podmiriti od prihoda ostvarenih iz sredstva Općinskog proračuna.

* Materijalni rashodi planiraju se u približno jednakom iznosu u skladu s preporukama uštede u troškovima za redovito poslovanje knjižnice.

Za materijalne rashode nastale u obavljanju redovne djelatnosti sredstva će se osigurati najvećim dijelom iz proračunskih sredstava.

Sredstvima iz Proračuna namijenjenim za materijalne rashode podmirit će se dijelom troškovi naknade troškova zaposlenicima, uredskog materijala, materijal i dijelovi za tekuće i investicijsko održavanje, usluge telefona i interneta, usluge tekućeg i investicijskog održavanja, bankarske usluge, te održavanje programske podrške ZAKI, informatičke firme VIVA@info i Knjižnica grada Zagreba u čijem programskom sastavu je od 2002. godine i naša knjižnica.

Osim troškova za redovito poslovanje knjižnice i u 2024. godini izdvojit će se sredstva za **nabavku knjižne i neknjižne građe** kao preduvjet osnovne djelatnosti knjižnice (posudba građe).

Za tu svrhu, kao i svake godine, osigurat će se sredstva od strane Ministarstva kulture RH i Zagrebačke županije. Redovita nabava knjižnične građe preduvjet je normalnog rada knjižnice i ostvarivanje cilja djelatnosti u skladu sa Zakonom o knjižnicama, Standardima za narodne knjižnice RH i Statutom knjižnice. Iako se prijedlogom sufinanciranja vodilo računa o smanjenim mogućnostima Proračuna trebalo bi pronaći mogućnost povećanja sredstava za ovu namjenu.

Prilikom izrade plana nabave vodilo se računa o trenutnom stanju knjižnog fonda, kao i potrebama i zahtjevima korisnika knjižnice, kriterijima predviđenim Standardima za narodne knjižnice RH kao i mogućnostima Proračuna u skladu s uputama.

Projekcija troškova za nabavu knjižnične građe u periodu 2023. do 2025. neznatno se povećavaju skladu s trenutnom financijskom situacijom osnivača Općine Pokupsko i Ministarstva kulture RH.

Opremanje informatičkom opremom knjižnica postaje mjesto modernog pružanja informacija i mogućnosti kojima korisnici knjižnice mogu zadovoljiti suvremene potrebe korištenja mrežnim izvorima i internetskim sadržajima. Pristupom programskoj podršci ZAKI Knjižnica grada Zagreba uz potrebnu opremu osigurala je računalnu obradu građe, kao i sve poslove na upisu i posudbi građe što doprinosi kontroli posuđene i redovitosti vraćanja knjižne građe. Svakodnevno korištenje računala, pogotovo onih koji su u knjižnici namijenjeni korisnicima, zahtijeva obnovu opreme, koja se planira u projekcijama

**OPĆI CILJ**: Osiguranje višeg stupnja i standarda obrazovanja.

**POSEBNI CILJ:** Unapređenje kulturnog i društvenog života.

**POKAZATELJ USPJEŠNOSTI**: Učlanjeni novi članovi, povećanje broja korisnika usluge Knjižnice, povećanje knjižnoga fonda.